Richard F.J. Pfeiffer
Richard F.J. Pfeiffer var en tysk læge og bakteriolog, professor i hygiejne ved universitetet i Königsberg (nuv. Kaliningrad) 1899-1909, derefter indtil 1925 i Breslau (nuv. Wrocław).
Han var elev af Robert Koch og isolerede i 1892 en bakterie fra influenzapatienter (Haemophilus influenzae, tidl. benævnt Pfeiffers bacil), som han fejlagtigt antog var sygdommens årsag. Han beskrev i 1895 muligheden for vaccination mod tyfus og fremstillede i 1896 en tyfusvaccine.